10/04/2019 | Administración LocalMunicipal
Coristanco
Composición da Mesa de Contratación Permanente

ANUNCIO Composición da Mesa de Contratación Permanente Por resolución da alcaldía número 208/2019, de data 03-04-2019, acordouse o seguinte: “Considérase preciso designar a mesa de contratación con carácter permanente de forma non nominativa e para evitar ter que modificar a súa composición cos cambios que se produzan nos seus titulares nomear o réxime de suplencias consonte o previsto no art.13 da Lei 40/2015, do 1 de outubro, reguladora do réxime xurídico do sector público para os casos de vacante, enfermidade, ausencia ou concorrencia de causa de abstención. Consonte o disposto na Disposición Transitoria 2ª.7 da Lei 9/2017, do 8 de novembro, de contratos do sector público: “A Mesa de Contratación estará presidida por un membro da Corporación ou un funcionario da mesma, e formarán parte dela, como vogais, o secretario ou, no seu caso, o titular do órgano que teña atribuída a función de asesoramento xurídico, e o Interventor, ou, no seu caso, o titular do órgano que teña atribuídas a función de control económico-orzamentario, así como aqueloutros que se designen polo órgano de contratación entre o persoal funcionario de carreira ou persoal laboral ao servizo da Corporación, ou membros electos da mesma, sen que o seu número, en total, sexa inferior a tres. Os membros electos que, no seu caso, formen parte da Mesa de Contratación non poderán supoñer máis dun terzo do total de membros da mesma. Actuará como secretario un funcionario da Corporación. Nas entidades locais municipais, mancomunidades e consorcios locais, poderán integrarse na Mesa persoal ao servizo das correspondentes Deputacións Provinciais ou Comunidades Autónomas uniprovinciales. En ningún caso poderá formar parte das Mesas de contratación nin emitir informes de valoración das ofertas, persoal eventual. Poderá formar parte da Mesa persoal funcionario interino unicamente cando non existan funcionarios de carreira suficientemente cualificados e así se acredite no expediente. A composición da Mesa publicarase no perfil de contratante do órgano de contratación correspondente. Poderanse constituír Mesas de Contratación permanentes”. Por todo o que antecede e en uso das atribucións que me confire o artigo 21.1 da Lei 7/85, reguladora de Bases de Réxime Local, RESOLVO: PRIMEIRO.–Establecer a seguinte composición da mesa de contratación permanente en asuntos de competencia de alcaldía así como o réxime de suplencias: Presidente/a: alcalde/sa da Corporación ou concelleiro/a que designe suplente. Secretario/a: auxiliar administrativo ou funcionario/a ou persoal laboral que designe suplente. Vogais:  Secretario/a municipal ou funcionario/a que designe suplente en funcións de asesoramento legal da corporación.  Interventor/a municipal ou funcionario/a que designe suplente en funcións de control económico-financeiro da corporación.  Concelleiro/a ou concelleiro/a que designe suplente.  Técnico/a da Administración electrónica e novas tecnoloxías da información: funcionaria interina ou funcionario/a (interino ou non) ou persoal laboral que designe suplente en funcións de Técnico/a da Administración electrónica e novas tecnoloxías da información.  Axente de Emprego e Desenvolvemento Local: persoal laboral ou funcionario/a ou persoal laboral que designe suplente en funcións de Axente de Emprego e Desenvolvemento Local. SEGUNDO.–O réxime de funcionamento da Mesa de Contratación será o establecido la lexislación de contratos, actualmente a Lei 9/2017, do 8 de novembro, de contratos do sector público e con carácter supletorio na lei de réxime xurídico do sector público, actualmente, Lei 40/2015, do 1 de outubro, de réxime xurídico do sector público. TERCEIRO.–Publicar esta modificación no Perfil do Contratante e no Boletín Oficial da Provincia. CUARTO.–Dar conta ao pleno na vindeira sesión que celebre”. Coristanco, 4 de abril de 2019. O alcalde Abrahan Gerpe Muñiz